**PUT OKO EUROPE**

OŠ „Vladimir Nazor“ Križevci u sklopu Erasmus + programa raspisuje natječaj za izradu najboljeg plakata i najbolju fotografiju na temu Europe.

**NAJBOLJI PLAKAT**

Sudjelovati mogu učenici od 5. do 8. razreda. 2 do 4 učenika rade zajedno, odaberu jednu europsku zemlju i izrade plakat o njoj.

Plakat treba sadržavati:

* jasno istaknuti naslov
* osnovne podatke i zanimljivosti o odabranoj europskoj zemlji
* tekst ne smije biti kopiran iz Wikipedije ili bilo kojeg drugog izvora informacija
* informacije o zemlji potrebno je pročitati, odabrati najbitnije i svojim riječima sastaviti tekst za plakat
* fotografije ili ilustracije
* slobodno se koriste sve likovne tehnike za vizualno rješenje plakata
* potrebno je sa svake strane ostaviti margine od 1 cm
* potpisi učenika idu na poleđinu plakata, nikako na plakat
* zadani format plakata je 50x70 cm ili 70x100 cm

**NAJBOLJA FOTOGRAFIJA**

Tema fotografije je kulturna raznolikost (to mogu biti prigodne fotografije uskršnjih ili drugih narodnih običaja, portreti ljudi, fotografije krajolika i načina na koji su ljudi mijenjali taj krajolik, načini na koje Hrvati provode slobodno vrijeme, popularni sportovi i hobiji…). Osim o temi treba voditi računa o kompozicijskim odnosima unutar fotografije. Fotografija može biti crno – bijela ili u boji, bez dodatnih intervencija u raznim alatima za obradu fotografija.

Svaki učenik može prijaviti najviše 3 fotografije u jpg formatu. Fotografija mora biti autorska, mora biti navedeno mjesto i datum kad je snimljena. Može biti starija, bitno je da je autorska.

Fotografije poslati na mail **putokoeurope@gmail.com** **do 16. travnja 2018.**

Najbolji radovi bit će izloženi u predvorju škole tijekom Dana otvorenih vrata Erasmus+ programa i našeg projekta „Suvremena škola“ krajem svibnja i na predstavljanju Erasmus+ programa u Gradskoj knjižnici „Franjo Marković“.Učenici koji su izradili dva najbolja plakata i dvoje učenika čije fotografije budu odabrane kao najuspješnije bit će nagrađeni jednodnevnim izletom u Ptuj u Sloveniji početkom svibnja ove godine (potrebno je imati osobnu iskaznicu).

\*Za dodatne informacije možete se obratiti knjižničarki Andrei Katanović Babić ili učiteljici Gordani Novak. Gotove plakate treba dostaviti u knjižnicu **do 16. travnja 2018.**